b'\n_START_ARTICLE_\nAlexander Graham Bell\n_START_SECTION_\nTalambuhay\n_START_PARAGRAPH_\nIpinanganak si Bell sa Edinburgh noong 3 Marso 1847. Siya ang panggitna sa tatlong magkakapatid na pawang mga lalaki. Ang kaniyang mga kapatid ay namatay dahil sa tuberkulosis. Ang mga magulang niya ay sina Propesor Alexander Melville Bell at si Eliza Grace Symonds Bell. Sa edad na labing-isa, isinama niya sa kaniyang pangalan ang Graham, dahil sa paghanga niya sa isang  kaibigan ng pamilya na ang pangalan ay Alexander Graham. Kilala si Bell sa palayaw na "tatay ng mga bingi". Ang ina at ang asawa ni Bell ay kapwa mga bingi, kaya ninais niyang mawala ang kabingihang namamana.'